Boek: Botterblom | Maroela Media
Het jy geweet dat elke vrou ŉ botterblom-lewe in Christus kan hê? In Botterblom neem Maretha Maartens vroue op ’n staptog deur 366 dagstukke. Sy vestig in elke dagstuk eers ons geloof op die vaste grond, die bodem van die Ou Testament, deur terug te stap na die profesieë, poësie en die openbaringe van God daarin. Dan beweeg sy aan na ŉ gedeelte uit die Nuwe Testament. Só word die skat van die Bybel oopgemaak. Die dagstukke is ook genommer van 1-366 sodat die leser nie aan datums gebonde is nie.
Elke vrou sal in Botterblom ontdek dat sy deur God se liefde haar wortels diep kan plant in God se beloftes en elke dag van krag tot krag kan groei.
Maretha Maartens is die gewilde skrywer van dagboeke, romans, kortverhale, verhoogstukke en kinderboeke en het al verskeie toekennings vir haar werk ontvang. Maretha en haar man, Hennie, woon in Bloemfontein.